Harri Kullas

Harri Kullas (s.  1. maaliskuuta 1992 Helsinki) on virolais-suomalainen motocrosskuljettaja. Hän ajaa motocrossin MM-sarjassa MX GP-luokassa.

Kullas ajoi kaudella 2010 ensimmäisen täyden kauden motocrossin MM-sarjassa italialaisessa Gariboldi Racing -tallissa. Hän sijoittui MX2-luokan loppupisteissä yhdenneksitoista. Kaudella 2011 hän sijoittui loppupisteissä yhdeksänneksi. Kaudella 2012 hän ajoi belgialaisessa Rockstar Energy Suzuki Europe -tallissa ja sijoittui loppupisteissä 18:nneksi. Kaudeksi 2013 hän palasi Gariboldi Racing -talliin, mutta sopimuksen rauetessa huonojen tuloksien vuoksi siirtyi kesken kauden kesäkuussa 2013 virolaiseen Sahkar Racing -talliin. Kauden loppupisteissä hän oli viidestoista.

Lähteet

Aiheesta muualla 
Kotisivut

Suomalaiset motocrosskuljettajat
Virolaiset moottoriurheilijat
Suomen virolaiset
Vuonna 1992 syntyneet
Elävät henkilöt